hu hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu et hu et hu hu hu hu hu hu en hu hu hu da hbs_lat fr hu en hu hu hu hu hu hu hu hu hu hu hu hu en hu hu hu hu hu hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Cím: 1037 Budapest, Bécsi út 81.
Sokszínű Afrika: ókori és modern kultúrák
A vad szépség szigete, Korzika
A világ egyik legismertebb vízesése Brazília és Argentína határán
Az utolsó földi paradicsom: Galapagosz
Kalandozz a gleccserek, tavak és hegyek földjén Új-Zélandon!
Kanada nemzeti parkjai is festői tájakkal várnak
Sokszínű Afrika: a szavannák világa
Srí Lanka az Indiai-óceán gyöngyszeme
Fedezd fel az olasz csizma sarkát!
Atomjégtörővel az Északi Sarkpontig
Ismeretlen szigetek, csodálatos tengerpartok
New York: a város, ami sose alszik
Fedezd fel az USA nemzeti parkjait!
Utazz a pingvinek hazájába és ismerd meg a Déli-sarkot!
Fedezd fel a perui rejtélyeket: Machu Picchu, Nazca vonalak...
Andalúzia: fehér falvak, napsütés és isteni finomságok
A maja kultúra nyomában
Ciprus: nem csak tengerpart...
Fedezd fel a kenguruk és koalák földjét!
A világ egyik leghíresebb nemzeti parkja, a Serengeti, a Kilimanjaro és mesés tengerpartok egyetlen országban. Hihetetlen vadgazdagság, tökéletes kikapcsolódás, megfelelő infrastruktúra és vendégszerető lakosok.
1. nap     Érkezés Kilimanjaro repülőterére, a vízum felvétele, találkozás a szafari vezetőjével, transzfer a szállásra.
2. nap    Kilimanjaro – Lake Manyara – Ngorongoro
Utazás a Manyara-tóhoz. A völgyben fekvő tó festői szépségéről ismert. Elefántot, bivalyt, zsiráfot, impalát és vizilovat lehet látni. A park a Manyara-tó partja és a Kelet-afrikai Hasadékvölgy meredek fala között található. Az esernyőfák a tóparthoz közel kényelmes pihenőhelyet biztosítanak a fára mászó oroszlánoknak. Az akácok és a lejtőn lévő erdőségek árnyékul és eleségül szolgálnak az elefántnak. A füves tópart a nagyszámú bivalycsordáknak, flamingóknak és vízilovaknak ad otthont. Továbbutazás és szállás a Ngorongoro-kráter közelében.
A híres vadrezervátum a világ hét csodája közé tartozik. A Ngorongoro-kráter és a körülötte lévő terület  rengeteg vadállatnak szolgál otthonául, lélegzetelállító tájjal a háttérben. Vulkánok, hegyek, síkságok, tavak, erdők, és régészeti helyek teszik változatossá ezt a pompás vidéket. Az erdő- és kúszónövényekben gazdag, területen rikoltozó majmokkal találkozhatunk. A meredek kráterfal nem akadályozza az állatokat a mozgásban, de a bőséges élelem és víz miatt sokan maradnak a kráter aljában, ami többek között a védett fekete orrszarvúk otthona.
A kráterben a vadles során oroszlánt, elefántot, zebrát, vízilovat, flamingókat, sakált, orrszarvút, antilopot, varacskos disznót és többféle madarat lehet látni.
4. nap    Ngorongoro – Serengeti
Igazi afrikai tájon haladhatsz tovább a Serengeti nemzeti parkba. Útközben kisebb falvakban állhatsz meg, és a tipikus maszáj kunyhókat is láthatod.
Az ország legrégibb és legnagyobb nemzeti parkja a „Nagy Vándorlás”-ról híres, azaz arról az eseményről, amikor az évszakváltozás miatt 1,5 millió gnúval és kb. 250 ezer zebrával együtt közel 6 millió állat kel útra. A parkban mind az öt afrikai nagyvad is megfigyelhető: az oroszlán, a bivaly, az elefánt, a leopárd és az orrszarvú; de láthatók gazellák, impalák, zsiráfok, struccok és hiénák is.
7. nap    Serengeti – Tarangire
Egy utolsó vadles után továbbutazás a Tarangire nemzeti parkba, mely a a harmadik legnagyobb az országban.
8. nap    Tarangire – Zanzibár
Vadles a hatalmas elefántpopuláció és az impozáns baobabfák parkjában. A száraz évszakban a Tarangire-folyó állandó vize hatalmas mennyiségben vonzza az állatokat, mint pl. a gnú, zebra, antilopfajták, oroszlán, leopárd és gepárd. A baobabfák rendkívül öregek, számos mese és monda szól róluk, valamint azt tartják a helyiek, hogy szellemek és kísértetek menedékéül szolgálnak. A vadles után transzfer az Arusha repülőtérre, utazás Zanzibárra
Pihenés a tengerparton. Érdemes egyszer elnézni Stone Town-ba, Zanzibár legrégebbi városába és kulturális központjába, egy fűszerkertbe, a piacra, Livingstone házába.
Cím: P.O. Box 31895, Dar-Es-Salaam / Tanzánia
Telefon: Mobil: 255/007 744 299 753
Iroda: 255/ 222 700 720
Fax: 255- 222 701 924
Tiszteletbeli konzul: Obedie Solomon Kimaro
Időeltolódás: + 2 óra télen és + 3 óra nyáron
Időjárás: Decembertől márciusig a legkellemesebb az időjárás (meleg és száraz). Szafarira július-augusztus hónapokban is érdemes menni.
Éghajlata Egyenlítői monszun. A tengerparti sávon és a szigeteken erősen, a magasföldön mérsékelten érvényesül a monszun hatás. A csapadék évi átlagos mennyisége 500-1200 mm közötti; a csapadékos évszak októbertől áprilisig, a száraz évszak májustól szeptemberig tart. Az alacsonyabban fekvő területeken állandóan nagyon meleg van. Dar-es-Salaam leghidegebb hónapja a július (középhőmérséklet: 23 °C; maximum: 30 °C; minimum: 17 °C), a legmelegebb hónap a március (középhőmérséklet: 28 °C; maximum: 33 °C; minimum: 22 °C). A legcsapadékosabb hónap az április (18 csapadékos nap), a legszárazabb pedig a július. A legderültebb hónap az augusztus, a legborultabb pedig az április.
Beutazás: Az útlevélnek a beutazástól számított 6 hónapig érvényesnek kell lennie. Vízum beszerezhető belépéskor a nemzetközi repülőtéren 50 USD vízumköltség fizetésével, kilépéskor 33 USD kilépési illeték fizetendő.
Helyi viszonyok: A közbiztonság kielégítő, de éjszaka ne nagyon tartózkodjunk az utcákon. Csak palackozott vizet és jól átsütött ételeket fogyasszunk!
Áram: 220V, áramátalakító szükséges
A meleg miatt szellős pamut ruházat, kalap, fényvédő krém, rovar- és szúnyogriasztó krém szükséges. A térd és a váll eltakarása mind férfiak, mind nők esetében elvárt. Sok folyadék fogyasztása ajánlott.
Kötelező a sárgaláz elleni védőoltás és a Malária elleni gyógyszer szedése
Az országban a baloldali közlekedés van
Bankkártyát nem mindenhol fogadják el, de a szállodákban többnyire lehet vele fizetni. A kártyával történő fizetés esetén bizonyos költséget számolnak fel.
Pénznem: Tanzániai schilling (TZS). 1 EUR =747,69 TZS.
Időeltolódás: Amikor Magyarországon nyári időszámítás van + 1 óra, egyébként + 2 óra.
Maszáj törzsek évszázadok óta az afrikai kontinens keleti részén, Kenyában és Tanzániában élnek, félnomád körülmények között. Mára jórészt letelepedtek és felhagytak az oroszlánvadászattal. Helyette marhatartásból, illetve a szafarikra és egzotikumokra éhes turistákból élnek. A törzs férfi tagjai vörös lepelbe burkolódznak ruházat gyanánt, ami nem véletlen: célja, hogy elijessze az errefelé portyázó pöttyös és csíkos hiénákat, leopárdokat, vaddisznókat, fokföldi bölényeket és a szemtelenebb zsiráfokat. E lebernyeg mellett a maszájok talán legelrettentőbb ékessége a gyakran tíz-tizenöt centiméterre is megnyúlt apró műanyag gyöngyökkel díszített fülcimpájuk, amelyet időnként lógva viselnek, ünnepibb alkalmakkor pedig feltekerik a fülkagylójuk köré. Miközben színes gyöngyök tömkelegét viselik, lábbelijük nagyon szürke: mindenki gumiabroncsból készített papucsban jár.
A falvak férfi tagjai ünnepeken pergő dobok és a nők ütemes tapsa mellett eljárják kedvenc táncukat. Ez elsősorban hatalmas, helyből fölfelé kivitelezett ugrásokból áll, amelyeket egy amerikai kosárlabdacsapat tagjai is megirigyelnének.
Tizenegy-tizenkét éves koruk körül mind a férfiakat, mind a nőket körülmetélik, a férfiakat, hogy jelezzék: készek a szexuális élvezetekre, a nőket pedig épp ellenkező célból, hogy eszükbe se jusson rossz útra tévedni. A felnőtté avatott maszáj számára családja vásárolja az első feleséget -, kilenc-tíz tehénért cserébe. Ha a férfi jobb módú, néhány év múlva beszerezhet magának második feleséget és a következő években még további egyet vagy kettőt. A feleségek a házasság után gyorsan felhúznak maguknak egy házikót a többi nej kunyhója mellé, és igyekeznek meghitten osztozni férjükön. A kunyhók vesszőből és gallyakból összetákolt, sárral és állati ürülékkel tapasztott, fűvel, levéllel fedett szűkös, de hűvös építmények. Egy "ágy" a gyerekeknek, egy a felnőtteknek, s középütt állandóan égő parázs (kémény nincs, tehát tűz sem, de a parázs elég meleg).
A maszáj nőket az egyenes tartás, a szép járás jellemzi, ezek a tények a szépség szinonimájával egyenértékűek az ő világukban.
Afrika legmagasabb pontja, az 5895 méter magas Kilimandzsáró. A hegy hófödte csúcsaival csodálatos látványt nyújt. Szépsége annyira lenyűgözte a turistaként ott járó Ernest Hemingwayt, hogy a Kilimandzsáró hava című regényében örök emléket állított neki. Havas orma erős fényben olyan hatást kelt, mintha lebegne a síkság fölött. A globális felmelegedés miatt a Kilimandzsáró hava a kutatók szerint 2015-re teljesen eltűnik. Amerikai kutatók adatai szerint 1912 és 2000 között a hegy hó mennyisége több mint 80%-kal csökkent. A folyamat gyorsul, mert a helyi lakosság termőterülethez kíván jutni, és ezt úgy oldják meg, hogy felégetnek területeket a hegyoldalban. Az erdők elégetésének az a következménye, hogy kevesebb eső esik. A klímaváltozás a hósapka elolvadásán és szárazságon keresztül megy végbe, de az ok leginkább az erdők pusztulásában keresendő.
Az első felfedező, aki elérte a Kilimandzsáró hegy 5310 méter magasan húzódó hó vonalát, Teleki Sámuel volt.
A Kilimandzsáró a vidék népeinek szent hegye, ezért térsége korábban lakatlan volt.